OpenLLM-France/wikimedia huggingface dataset:
# Sylvia (Kansas)

Sylvia és una població dels Estats Units a l'estat de Kansas. Segons el cens del 2000 tenia 297 habitants.

## Demografia

Segons el cens del 2000, Sylvia tenia 297 habitants, 122 habitatges, i 84 famílies. La densitat de població era de 395,4 habitants/km².
Dels 122 habitatges en un 30,3% hi vivien nens de menys de 18 anys, en un 59,8% hi vivien parelles casades, en un 5,7% dones solteres, i en un 31,1% no eren unitats familiars. En el 29,5% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,94.
Per edats la població es repartia de la següent manera: un 27,6% tenia menys de 18 anys, un 7,4% entre 18 i 24, un 23,2% entre 25 i 44, un 20,9% de 45 a 60 i un 20,9% 65 anys o més.
L'edat mediana era de 40 anys. Per cada 100 dones de 18 o més anys hi havia 93,7 homes.
La renda mediana per habitatge era de 29.167 $ i la renda mediana per família de 38.125 $. Els homes tenien una renda mediana de 38.958 $ mentre que les dones 17.813 $. La renda per capita de la població era de 17.322 $. Entorn del 4,4% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sylvia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Sylvia». American Fact Finder. Oficina del Cens dels Estats Units, 12-01-2010.
# Zweibrücken

Dos Ponts (en alemany: Zweibrücken; en francès: Deux-Ponts; en llatí: Bipontinum) és una ciutat a Renània-Palatinat, Alemanya.
Té al voltant de 35.000 habitants, per la qual cosa és la ciutat autònoma més petita de l'estat.
La ciutat compte amb un petit aeroport, i un dels majors jardins de roses de la Unió Europea.

## Història

Dos Ponts apareix per primera vegada documentat a 1170. El comtat de Zweibrücken es creà en 1182 per excisió del comtat de Sarrebruck, vassall del bisbat de Metz.
Entre 1295 i 1333, una successió separa el comtat de Dos Ponts en dues entitats autònomes: el comtat de Zweibrücken-Bitche i els comtes del Palatinat renà heretaran l'altre el 1394, formant el ducat de Palatinat-Zweibrücken.

## Geografia

Es localitza en la instància de part sud de l'Estat, prop de la frontera amb l'Estat de Sarre, ja voltant de 36 quilòmetres. en línia recta de la ciutat de Kaiserslautern (55 km per carretera).

## Agermanaments

La ciutat està agermanada amb les ciutats de:
* Boulogne-sur-Mer (França), des de 1959
* Yorktown (Virgínia, Estats Units), des de 1978
* Nyakizu (Ruanda), des de 1982
* Barrie (Ontario, Canadà), des de 1996

## Vegeu també

* Vegeu també: Categoria:Persones de Zweibrücken
* Tractat de Lunéville
* Relacions francoalemanyes

## Enllaços externs

* Lloc web municipal (alemany)
# Zwelethu Mthethwa

Zwelethu Mthethwa (Durban, 1960) és un pintor i fotògraf sud-africà. L'any 1985, Mthethwa finalitza els seus estudis en Belles Arts a la Michaelis School of Fine Arts de la Universitat de Ciutat del Cap. El 1989, gràcies a una beca Fulbright, realitza un Màster en Arts de la Imatge al Rochester Institute of Technology dels Estats Units. El 1994 comença a treballar com a professor de fotografia i dibuix a la Michaelis School, càrrec que abandona el 1999 per dedicar-se plenament a la creació artística. Des de l'any 2000, però, n'és investigador associat.
Zwelethu Mthethwa és reconegut per les seves pintures i pastels, i les seves fotografies de gran format en color. Destaquen els seus retrats psicològics d'homes i dones en el seu espai domèstic o de treball. Des 2017, Mthethwa compleix una condemna a la presó de divuit anys després de declarar un tribunal sud-africà culpable d'un delicte d'assassinat en 2013 d'una dona de 23 anys.
La seva obra forma part de diverses col·leccions com la del Museu Guggenheim, el Museu d'Art Contemporani de Castella i Lleó, Nasher Museum of Art, el Centre Pompidou o el Victoria and Albert Museum, entre molts altres. Mthethwa ha exposat individualmenta galeries d'arreu del món, i ha participat en biennals d'art com la Biennal de Venècia 2005 i la Biennal de Gwangju 2004. Actualment viu i treballa a Ciutat del Cap.

## Referències

* 1 2 3 «Zwelethu Mthethwa». web. Centre de Cultura Contemporània de Barcelona (CC-BY-SA via OTRS). [Consulta: 15 febrer 2016].
* ↑ «Zwelethu Mthethwa». ArtNet. [Consulta: 10 octubre 2018].
# Zweisimmen

Zweisimmen és un municipi del cantó de Berna (Suïssa), cap del districte d'Obersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Studio Universal

Studio Universal és un canal de televisió especialitzat enfocat a pel·lícules, propietat d'Universal Networks International. La programació es basa en pel·lícules (principalment del catàleg de pel·lícules Universal Studios) i programes relacionats amb entrevistes, visions, curtmetratges i nits temàtiques o temporades freqüents en què es mostren diverses pel·lícules centrades en un gènere, director o actor. La marca Studio Universal ha estat escollida com un dels canals bàsics d'Universal Networks International. El canal es va llançar l'1 de febrer de 2010 a Amèrica Llatina en substitució de Hallmark Channel.

## Història

Inicialment es va llançar a Itàlia el 1998 i estava disponible a la plataforma de televisió de pagament per satèl·lit Stream TV i va continuar a SKY Italia des del 31 de juliol del 2003 fins a l'1 de juny del 2008, quan va perdre una disputa per una transmissió. El canal ha estat suprimit i substituït per MGM Channel. El canal Studio Universal es va reprendre més tard el 8 de maig de 2009 a la Galeria Premium, part de la plataforma de televisió de pagament Mediaset Premium.
El novembre de 2008 Steve Patscheck, director de "Universal Networks Latin America", va anunciar que el canal es llançaria a Amèrica Llatina l'1 de febrer de 2010 en substitució de Hallmark Channel a la regió. Des de llavors es va llançar Studio Universal (agost de 2011) a Sud-àfrica i Àfrica subsahariana.

## Referències

* ↑ NBC Universal in content and branding push
* 1 2 http://www.realtvnews.com.ar/new/noticias.php?id=4750 Arxivat 2010-02-18 a Wayback Machine.
* ↑ «Hallmark Channel se reconvierte en Studio Universal, la nueva señal de Universal Networks». Arxivat de l'original el 2010-02-05. [Consulta: 6 gener 2020].

## Enllaços externs

* We oficial d'Itàlia
* Web oficial d'Amèrica Llatina
* Web oficial de Sud-àfrica Arxivat 2019-08-09 a Wayback Machine.
# Yaeba

Yaeba (yaeba (八重歯)) és un detall estètic dental d'origen japonès, aplicat especialment a les canines maxil·lars, amb una aparença similar als ullals. És percebut al Japó com una senyal de joventut. El 2013 es va posar de moda que les adolescents s'aplicaren modificacions dentals per a posar-se uns taps als canins superiors. A alguns homes els agrada, ja que els transmet una imatge de dona més accessible i fràgil, considerant-lo en alguns casos adorable.
El yaeba s'aconsegueix de manera "real", el qual consisteix en un procediment irreversible, i el provisional. Aquesta pràctica pot provocar problemes en els dents: desgast, sensibilitat dental, mobilitat dentària, problemes musculars, acceleració del procés de pèrdua de dents i que hi haja zones on no arribe el raspall de dents provocant l'acumulació de placa, provocant inflamació de genives i bosses periodontals.

## Referències

* ↑ DeMarco, Margo. Faces around the world : a cultural encyclopedia of the human face. ABC-CLIO, 2012, p. 63-64. ISBN 1598846183.
* ↑ Moynihan, Tom. «Pointy, pearly whites». A: Perfect.: The Encyclopedia of Perfection, p. 170. ISBN 1440540195.
* ↑ Nelson, Sara C. «Yaeba: Japanese 'Double Tooth' Trend Will Give You A Costly Crooked Smile». , 01-02-2013 [Consulta: 17 agost 2018].
* ↑ Deyla, Shéhérazade Yvonne Fatima. Análise estética do sorriso (Tesi de màster), 2017, p. 2.
* ↑ Khalid, Abeer; Quiñonez, Carlos «Straight, white teeth as a social prerogative». Sociology of Health & Illness, 37, 5, 01-06-2015, pàg. 3. DOI: 10.1111/1467-9566.12238.
* ↑ «Cuidado con la yaeba: la moda de "torcerse" los dientes te dejará sin ellos». Eldiario.es, 23-04-2016 [Consulta: 17 agost 2018].
# Sàjnoie

Sàjnoie - Сажное (rus) - és un poble (un possiólok) de l'óblast de Bélgorod, a Rússia. El 2010 tenia 744 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Torrons Vicens

Torrons vicens és una marca de torrons i dolços nadalencs de Lleida, concretament a Agramunt. Va ser fundada l'any 1775, els seus orígens son de la família Vicens. Ara tenen tendes arreu del món, de torrons i dolços nadalencs. El 2023 està entre el top 50 d'Espanya, el 2023 pertany a la família Velasco, la van comprar a l’any 2000.
| Fitxa tècnica |
| Fundació | 1775 |
| Fundador | Família vicens |
| Productes | Torró i dolços de Nadal |
| Empleats | Entre 250 i 300 |

## Història

Torrons vicens va seguir durant més de dos segles l'elaboració artesanal de la família Vicens, en concret del Torró d'Agramunt. Els seus orígens estan documentats per primera vegada el 1741, aquest producte apareix a les cartes de les famílies nobles, però es sap que, a la vila, aquesta tradició ve de molt lluny. A l’any 2010 va ser quan Torrons Vicens va decidir inaugurar les primeres botigues a Sitges. Des de llavors la xarxa de punts de venda ha anat creixent i, a l’any 2023, Torrons Vicens compta amb més de 30 botigues obertes, algunes a l'estranger.
La família Velasco va comprar Torrons Vicens el 2000 quan aquest obrador d'Agramunt, en funcionament des del 1775, estava a punt de desaparèixer pels deutes. Any rere any, ha crescut la facturació a excepció del 2020 per culpa de la Covid-19.
Torrons Vicens és una empresa familiar amb llarga tradició torronera des del 1775. Situada a Lleida, Agramunt, elabora torrons artesans i altres menjars dolços.
La creació de Torrons Vicens es remunta a 1775 a Agramunt. Durant molts anys l'empresa va anar sobrevivint als diferents esdeveniments històrics, com ara la Guerra Civil on van ser víctimes dels bombardejos i van estar a punt de desaparèixer, per culpa dels desperfectes. A més també va experimentar moments difícils cap a la dècada dels 90, degut a les característiques del producte.En canvi, l'any 2000 amb la compra de l'empresa per part d'Àngel Velasco, Torrons Vicens va experimentar un canvi que va passar de ser una petita fàbrica artesanal a una empresa amb una gran voluntat de diferenciar el torró i créixer.

## Referències

* ↑ en, Estás; Inicio >; SL, Directorio Empresas Actividad CNAE | Directorio Empresas por Provincias > Datos generales de TORRONS VICENS. «Torrons Vicens Sl: Consulte Teléfono, CIF y Dirección» (en castellà). [Consulta: 2 novembre 2023].
* ↑ Press, Redacción Sweet. «Fallece Àngel Velasco, maestro turronero de Torrons Vicens». [Consulta: 2 novembre 2023].
* ↑ «Documents Torrons Vicens». [Consulta: 2 novembre 2023].
* ↑ «Muere el empresario Àngel Velasco, propietario de Torrons Vicens» (en castellà), 10-09-2022. [Consulta: 2 novembre 2023].
* ↑ Periódico, El. «Mor l’empresari Àngel Velasco, propietari de Torrons Vicens», 10-09-2022. [Consulta: 2 novembre 2023].
# Sàjino

Sàjino (en rus: Сажино) és un poble del krai de Perm, a Rússia, que en el cens del 2010 tenia 130 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Sàlaf

Sàlaf (àrab: سلف, salaf, ‘ancestre’, ‘predecessor’) o de vegades sàlaf sàlih (àrab: سلف صالح, salaf ṣāliḥ, ‘predecessor pietós’) és un terme àrab que designa, pels musulmans, les tres primeres generacions de creients. Aquestes consisteixen en la de Muhàmmad (Mahoma) i els seus «companys» o contemporanis que el van conèixer (sahaba, en àrab صحابة, ṣaḥāba), i en les dues generacions següents anomenades tabiín (en àrab تابعون, tābiʿūn, ‘company [del company]’) i tabi at-tabiín (en àrab تابع التابعين, tābiʿ at-tābiʿīn, ‘company del company [del company]’).
Els sunnites donen a aquestes tres generacions una gran autoritat moral, ja que llur comprensió de l'islam és considerada com a especialment pura. Aquesta creença es basa en una dita atribuïda a Muhàmmad (hadit) que diu: «els millors de la meva comunitat són la meva generació, la que ve després i la que ve després.»
Avui dia el salafisme és un corrent fonamentalista musulmà que pretén practicar el mateix islam «pur» que el d'aquestes generacions fundadores.

## Referències

* ↑ Perlas del islam. «¿Quiénes son los Salaf?» (en castellà), 2001.
* ↑ Hadit recollit als Sahih Bukharí (2652) i Sahih Múslim (2533)

## Vegeu també

* Ahl al-Bayt (família de Mahoma)
* Llista de sahaba
# Takekazu Asaka

Takekazu Asaka (Tòquio, 1952) és un lingüista i professor japonès de filologia romànica de la Universitat de Tsudajuku a Tòquio. Ha traduït al japonès les obres d'escriptors gallecs com Rosalía de Castro, Ramón Cabanillas i Uxío Novoneyra, i va elaborar la primera gramàtica gallega per nipons. Es defineix a si mateix com a "ambaixador de la cultura gallega al Japó".
També és el responsable d'organitzar, a Tòquio, i altres ciutats, els cicles de música i poesia gallega per a celebrar el Dia de les Lletres Gallegues. El juny de 2017 va ser nomenat acadèmic de la Real Academia Galega en reconeixement de la seva obra.

## Trajectòria

Va conèixer Galicia per primera vegada el 1989 en participar en el XIX Congrés Internacional de Filologia i Lingüística Romànica, i des que va conèixer la cultura i la llengua gallega va ser el seu gran defensor. És professor a Tòquio de gramàtica espanyola i imparteix cursos de llengua i cultura gallegues. El 2002, va traduir al japonès els Cantares gallegos, publicat per la MAQUETACIÓ Editorial. l 2014, traduïda al japonès Contes de la meva terra, amb un pròleg de Maria del Carmen Ríos Panisse i un CD amb la lectura del text, editat per DTP Publishing.
L'any 2017 va publicar una edició bilingüe de Els Camps d'Uxío Novoneyra.

## Obra

* Gramática do galego moderno (bilingüe japonès-gallec). (1993) Tòquio: Daigakusyorin. (195 pàgines; ISBN 4-475-01807-2)
* Guía de conversación en galego (1994)
* Vocabulario básico da lingua galega. (1996) Tòquio: Daigakusyorin. ISBN 4-475-01231-7.
* Cantares gallegos (traduït al japonès el 2002). DTP Publishing.
* Cantata a Ramón Cabanillas (2013)
* Contos da miña terra (traduït al japonès el 2014)
* Xograr Martín Codax (2015)
* Nova gramática do galego (2017)
* Os Eidos (edició bilingüe japonès-gallec el 2017)

## Referències

* ↑ «O Día das Letras Galegas de 2018 estará dedicado a María Victoria Moreno Márquez» (en gallec). Real Academia Galega, 17-06-2017.
* ↑ «Takekazu Asaka: "O son do castelán fáiseme moi duro; reláxame escoitar o galego con gheada"» (en gallec). Galiciaé, 05-03-2018.
* ↑ «"Participar nos Cursos de lingua e cultura galegas cambiou a miña vida"». Real Academia Galega, 28 xullo 2017.
* ↑ «A cantata a Cabanillas (e a Galicia) de Takekazu Asaka, o brigadista que veu de moi lonxe». ProLingua, 17-04-2014.
* ↑ Asaka, Takekazu: "Contos da miña terra", con limiar de Angueira, A. e prólogo de Ríos Panisse, M. en Álvarez; Angueira; Rábade e Vilavedra (coords.). . CCG.
# Síntesi de Strecker

La síntesi de Strecker és una sèrie de reaccions químiques que permeten la síntesi d'un α-aminoàcid partint d'un aldehid o una cetona.
El compost carbonílic condensa amb clorur d'amoni a una imina, que en presència de cianur pateix l'addició d'aquest per formar un α-aminonitril, el qual seguidament s'hidrolitza per aconseguir l'aminoàcid que es desitja.
La síntesi de Strecker clàssica porta a α-aminoàcids racèmics; això no obstant, en l'actualitat hi ha mètodes enantioselectius.

## Referències

* ↑ Strecker, A. Ann. Chem. Pharm. 1850, 75, 27.
* ↑ Strecker, A. Ann. Chem. Pharm. 1854, 91, 349.
* ↑ Kendall, E. C.; McKenzie, B. F. Organic Syntheses, Coll. Vol. 1, p.21 (1941); Vol. 9, p.4 (1929). (Artículo)
* ↑ Duthaler, R. O. Tetrahedron, 1994, 50, 1539-1650. (Revisión, doi:10.1016/S0040-4020(01)80840-1)
* ↑ Cativiela, C.; Díaz-de-Villegas, M. D. Tetrahedron: Asymmetry, 2007, 18, 569-623. (Revisión, doi:10.1016/j.tetasy.2007.02.003)
# Talinopsis frutescens

Talinopsis frutescens és una espècie de planta amb flors del gènere Talinopsis dins la família de les anacampserotàcies.

## Descripció

És una planta de 14 a 60 cm d'alçada; les axil·les amb flocs de pèls de 0,5 a 0,7 mm de llarg.
Les fulles de 6 a 15 mm de llarg per 1 a 2 mm d'ample.
Els sèpals de 4,5 a 8 mm de llarg i de 3 a 5,5 mm d'ample; pètals de 7 a 12 mm de llarg i de 3 a 5 mm d'ample; filaments de 3 a 4 mm de llarg, anteres de 0,5 a 0,75 mm de llarg i de 0,3 a 0,5 mm d'ample; ovari de 2 a 2,5 mm de llarg, estil de 1 mm de llarg, estigmes d'1 a 1,3 mm de llarg; càpsula d'1 a 1,4 cm de llarg i de 3 a 4 mm d'ample en la seva part més àmplia.

## Distribució

Planta endèmica de Mèxic, des del centre fins al nord, i dels estats Arizona, Nou Mèxic i Texas dels Estas Units. Creix preferentment en bosc tropical caducifoli i matoll xeròfil.

## Taxonomia

Aquesta espècie va ser descrita de manera vàlida per primer cop l'any 1852, a la publicació Smithsonian Contributions to Knowledge, pel botànic estatunidenc Asa Gray (1810-1888).

### Etimologia

L'epítet frutescens significa arbustiu en llatí.

## Sinònims

El següent nom científic és un sinònim homotípic de Talinopsis frutescens:
* Grahamia frutescens(A.Gray) G.D.Rowley

## Referències

* 1 2 3 «Talinopsis frutescens» (en anglès). Plants of the World Online. Royal Botanic Gardens. Kew. [Consulta: 13 gener 2023].
* ↑ «flora del bajío y de regiones adyacentes». Inecolbajio.
* ↑ Gray, 1852, p. 15.

## Bibliografia

* Gray, Asa «Plantae Wrightianae Texano-Neo-Mexicanae». Smithsonian Contributions to Knowledge [Washington], vol. 3, article 5, 1852, pàg. 1-129.
# Teatre Gayarre

«Teatre Gayarre» té aquests significats:
* Teatre Gayarre o Pompeia (music-hall) (Avinguda del Paral·lel, Barcelona)
* Teatre Gayarre o Teatre del Bon Retir (Passeig de Gràcia, Barcelona)
* Teatro Gayarre (Pamplona)
# Liperi

Liperi (en suec Libelits) és un municipi de Finlàndia dins la província est i és part de la Carèlia del Nord. Liperi té el rècord de la temperatura més alta de Finlàndia amb 37, 2 °C enregistrats el juliol de 2010.
El 2012 tenia 12.288 habitants i ocupava una superfície de 1.161 km²
Les ciutats veïnes de Liperi són Heinävesi, Joensuu, Kontiolahti, Outokumpu, Polvijärvi, Pyhäselkä, Rääkkylä i Savonlinna.

## Referències

* ↑ «Kaikkien aikojen lämpöennätys uusiksi: 37,2 astetta» (en finnish). Finnish Broadcasting Company, 30-07-2010. [Consulta: 6 febrer 2012].

## Enllaços externs

* Municipality of Liperi – Official website
* Liperi gymnasium Arxivat 2012-02-18 a Wayback Machine.
# Casa Xanet

La Casa Xanet és una obra de la Vall de Boí (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Unitat tipològica agrícola i ramadera formada de casa, paller, cobert i era. Aquesta ocupa el centre de la unitat i per aquí s'accedeix a la casa i s'hi ubica el cobert, el paller (sota l'estable). Cal destacar el cobert realitzat amb fusta. El paller és de pedra i coberta a doble vessant. La casa té dos pisos d'alçada i obertures distribuïdes de forma força regular, per les seves característiques constructives poden remetre'ns a la cas Bernat (vegeu fitxa).

## Referències

* ↑ «Casa Xanet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Museu d'Història Natural del Bosc Petrificat de Lesbos

El Museu d'Història Natural del Bosc Petrificat de Lesbos és un museu geològic del poble de Sigri de l'illa de Lesbos (Grècia). Creat el 1994, és un centre per l'estudi, administració, i preservació del bosc petrificat de Lesbos i per difondre el lloc. És un dels membres fundadors de la Xarxa de Geoparcs i és membre de la Xarxa Global de Geoparcs de la UNESCO.

## Referències

* ↑ «The Natural History Museum of the Lesvos Petrified Forest». Natural History Museum of the Lesvos Petrified Forest, 2006. Arxivat de l'original el 8 d’octubre 2011. [Consulta: 28 gener 2010].
* ↑ «Petrified Forest of Lesvos». European Geoparks Network. European Geoparks Network, 2009. Arxivat de l'original el 20 de juliol 2010. [Consulta: 28 gener 2010].

## Enllaços externs

* Web oficial Arxivat 2010-02-26 a Wayback Machine.
# Cal Baldiri (Caldes de Montbui)

Cal Baldiri és una obra de Caldes de Montbui (Vallès Oriental) protegida com a bé cultural d'interès local.

## Descripció

És un edifici entre mitgeres que fa cantonada. Una part de l'edifici és de planta baixa i un pis i l'altre és de planta baixa i tres pisos. La teulada és a doble vessant, l'una paral·lela i l'altre perpendicular al carrer. L'edifici sembla que està format per la unió de dos cases. No hi ha cap composició unitària de la façana perquè és el resultat de constants modificacions. Les obertures tenen els brancals i la llinda d'obra vista. Dos de les obertures tenen reixes de ferro forjat. La façana esta arrebossada.

## Referències

* ↑ «Cal Baldiri». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# Hephaestus jenkinsi

Hephaestus jenkinsi és una espècie de peix pertanyent a la família dels terapòntids.

## Descripció

* Pot arribar a fer 40 cm de llargària màxima (normalment, en fa 20) i 1.500 g de pes.

## Alimentació

És omnívor i la seua dieta inclou invertebrats (sobretot, gambes) i peixets.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

És un endemisme d'Austràlia.

## Observacions

És inofensiu per als humans.

## Referències

* ↑ De Vis C. W., 1884. New Australian fishes in the Queensland Museum. Proc. Linn. Soc. N. S. W. v. 9 (pt 2). 389-400.
* ↑ Whitley, G. P., 1945. New sharks and fishes from Western Australia. Part 2. Aust. Zool. v. 11 (pt 1): 1-42, Pl. 1.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., S.H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Morgan, D.L., M.G. Allen, P. Bedford i M. Horstman, 2004. Fish fauna of the Fritzoy river in the Kimberley region of Western Australia - including the Bunuba, Gooniyandi, Ngarinyin, Nyikina and Walmajarri Aboriginal names. Records of the Western Australian Museum 22:147-161.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Síntesi asimètrica

La síntesi asimètrica, també anomenada síntesi quiral o síntesi enantioselectiva, és una síntesi orgànica que preserva, introdueix o afavoreix una quiralitat desitjada. Això és important en el camp dels medicaments perquè els diferents enantiòmers o diastereoisòmers d'una molècula tenen habitualment una activitat biològica diferent.
Els principals tipus de síntesi asimètrica són les síntesis:
* diastero-selectives;
* enantio-selectives;
* estoquiomètriques;
* catalítiques.